CELEX: 32019D0213(01)
Language: bg
Date: 2019-02-06 00:00:00
Title: Решение за изпълнение на Комисията от 6 февруари 2019 година за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор [La Jaraba (ЗНП)]

13.2.2019   
               
               
                  BG
               
               
                  Официален вестник на Европейския съюз
               
               
                  C 57/5
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 6 февруари 2019 година
         за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор
         [La Jaraba (ЗНП)]
         (2019/C 57/08)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
         като има предвид, че:
         
                     (1)
                  
                  
                     Испания изпрати заявление за защита на наименованието „La Jaraba“ в съответствие с част II, дял II, глава I, раздел 2 от Регламент (ЕС) № 1308/2013.
                  
               
                     (2)
                  
                  
                     В съответствие с член 97, параграф 2 от Регламент (ЕС) № 1308/2013 Комисията разгледа заявлението и стигна до заключението, че са спазени условията, предвидени в членове 93—96, член 97, параграф 1 и членове 100, 101 и 102 от посочения регламент.
                  
               
                     (3)
                  
                  
                     С цел да се даде възможност за подаване на декларации за възражение в съответствие с член 98 от Регламент (ЕС) № 1308/2013, в Официален вестник на Европейския съюз следва да се публикуват единният документ, посочен в член 94, параграф 1, буква г) от същия регламент, както и препратката към публикацията на спецификацията на продукта, направена в хода на предварителната национална процедура за разглеждане на заявлението за защита на наименованието „La Jaraba“,
                  
               ПРИЕ НАСТОЯЩОТО РЕШЕНИЕ:
         
            Член единствен
            Единният документ, изготвен съгласно член 94, параграф 1, буква г) от Регламент (ЕС) № 1308/2013, и препратката към публикацията на спецификацията на продукта във връзка с наименованието „La Jaraba“ (ЗНП) са поместени в приложението към настоящото решение.
            В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу защитата на наименованието, посочено в първата алинея от настоящия член, в срок от два месеца от датата на публикуването му в Официален вестник на Европейския съюз.
            
         
         
            Съставено в Брюксел на 6 февруари 2019 година.
            
               
                  За Комисията
               
               Phil HOGAN
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
      
      
         
            ПРИЛОЖЕНИЕ
            ЕДИНЕН ДОКУМЕНТ
            
               „LA JARABA“
            
            
               PDO-ES-01895
            
            
               Дата на подаване на заявлението: 4.11.2014 г.
            
            1.   Наименование за регистрация
            
            La Jaraba
            2.   Вид географско означение
            
            ЗНП — защитено наименование за произход
            3.   Категории лозаро-винарски продукти
            
            
                     
                        1.
                     
                     
                        Вино
                     
                  4.   Описание на виното (вината)
            
            
               Червено вино
            
            Виното е с наситен вишневочервен цвят и средна до силна интензивност, с нотки на червени и черни плодове, създаващи богато и плътно усещане в устата. То съдържа по-високи концентрации на стронций в сравнение с другите вина, което се дължи на високото съдържание на този елемент в почвата; това допринася за получаването на интензивни, ароматни вина с плътно тяло и силни минерални и балсамови нотки.
            Стойността на общото максимално алкохолно съдържание е в рамките на правните ограничения съгласно съответното законодателство на ЕС.
            Общи аналитични характеристики
            
                        Максимално общо алкохолно съдържание (% об.)
                     
                     
                         
                     
                  
                        Минимално действително алкохолно съдържание (% об.)
                     
                     
                        12,5 
                     
                  
                        Минимална обща киселинност
                     
                     
                        4 g/l, изразена като съдържание на винена киселина
                     
                  
                        Максимално съдържание на летливи киселини (meq/l)
                     
                     
                        16,7 
                     
                  
                        Максимално общо съдържание на серен диоксид (mg/l)
                     
                     
                        130
                     
                  5.   Винопроизводствени практики
            
            а.   
                  Основни енологични практики
               
            
            
               Специфична енологична практика
            
            Алкохолна ферментация при температура между 15 и 30 °C в резервоари от неръждаема стомана или във френски дъбови бъчви. Престой в резервоари и мацерация в продължение на най-малко 10 дни. Ферментационният процес се предизвиква от собствената микробна флора на гроздето. Максималният добив при пресоване на гроздето е 70 l от 100 kg грозде. Виното отлежава първо в дъбови бъчви с вместимост 225 l, а след това в бутилки в продължение на следните периоди от време:
            
                        —
                     
                     
                        Купаж от червени вина с различни съотношения на сортовете Tempranillo, Cabernet Sauvignon, Merlot и Graciano — отлежаване в дъбови бъчви с вместимост 225 l в продължение на най-малко 9 месеца и отлежаване в бутилки в продължение на най-малко 9 месеца.
                     
                  
                        —
                     
                     
                        Купаж от червени вина с различни съотношения на сортовете Tempranillo, Cabernet Sauvignon и Merlot — отлежаване в дъбови бъчви с вместимост 225 l в продължение на най-малко 6 месеца и отлежаване в бутилки в продължение на най-малко 6 месеца.
                     
                  
                        —
                     
                     
                        Едносортово червено вино Merlot — отлежаване в дъбови бъчви с вместимост 225 l в продължение на най-малко 6 месеца и отлежаване в бутилки в продължение на най-малко 6 месеца.
                     
                  
               Агротехнически практики
            
            Гроздето се бере при достигане на фенолна зрялост, като се избират чепките, които са най-добре оформени и с най-висока концентрация на фенолни съединения. Единствената органична материя, която се използва в лозята, е овчи тор от собственото животновъдно стопанство на лозарското имение.
            б.   
                  Максимални добиви
               
            
            
               Tempranillo
            
            73,5 hl/ha
            10 500 kg грозде/ha
            
               Cabernet Sauvignon
            
            77 hl/ha
            11 000 kg грозде/ha
            
               Merlot и Graciano
            
            70 hl/ha
            10 000 kg грозде/ha
            6.   Определен географски район
            
            Определеният район се намира в рамките на община El Provencio (Cuenca). Според лозарския регистър разпределението на парцелите е следното: кадастрален участък 9, парцели 14b, 14d, 14f, 14h, 26d, 26e, 26h, 26i, 26j, 26k, 26m, 26n, 26v.
            Винификацията на гроздето, набрано от лозята в определения район, и бутилирането на вината се извършват във винарската изба, намираща се в района на производство.
            7.   Основни винени сортове грозде
            
            
                         
                     
                     
                        Tempranillo - Cencibel
                     
                  
                         
                     
                     
                        Merlot
                     
                  8.   Описание на връзката/връзките
            
            
               Околна среда (природни и човешки фактори)
            
            Както може да се види от актуалната карта на земеделския кадастър в Испания, La Jaraba е името на мястото, в което се намира определеният географски район. По принцип се приема, че „Jaraba“ е дума с арабски произход, означаваща „вода“ или „изобилно питие“.
            Предишният воден поток, известен под името Cañada de Valdelobos, който сега пресъхва от време на време, пресича местността и се влива в река Záncara, служеща за граница между провинциите Cuenca и Albacete. В La Jaraba почти няма хълмове и местността може да се счита за съвсем равна. Надморската ѝ височина е 700 m над морското равнище.
            Местоположението на лозята, в голямата си част защитени от 92 ha гори, състоящи се от каменен дъб и бор, осигурява микроклимат, който е особено благоприятен за развитието на лозята, като до голяма степен ги предпазва от воден стрес, какъвто може да се очаква вследствие на топлия и сух източен вятър, и осигурява по-дълъг период на зреене на гроздето. Затова плодът е по-богат на багрилни вещества, на качествени танини и аромати, в сравнение с гроздето, добивано от лозя извън определения географски район.
            Почвите в района датират от периода на кватернера и образуват морфостратиграфска единица от речната система на река Guadiana. Почвеният състав е разнообразен и включва кварцити, кварц и варовик от мезозоя и миоцена. Този състав дава възможност на земята да задържа по-дълго време влагата и я разграничава от околните райони, в които съдържанието на варовик е много по-голямо.
            Почвите спадат към групата на алфисолите (сиви горски почви), като върху варовика са разположени червени средиземноморски почви. Те се характеризират с развит профил, pH между 7 и 8,5, ниска обменна способност, добро подпочвено оттичане, добра пропускливост до хоризонталните варовикови слоеве, намиращи се на дълбочина около 60—90 cm, и почвена структура, варираща от рохкаво-песъчлива до глинеста. Алувиалните елементи са в изобилие, поради което почвите са богати на хранителни вещества. Освен това морфологията на плодородната почва, богата на едрозърнести алувиални седименти, както и практиката на ежегодно торене, придават лекота и свежест на профила. Такава почва е изключително подходяща за лозарство и затова тя е фактор за постигане на високо качество на плода.
            Климатът може да се опише като умерено средиземноморски с континентални черти. Най-важните средногодишни стойности на климатичните променливи са: 14—16 °C средногодишна температура и 450 mm средногодишно количество на валежите.
            В почвата е установено по-високо от средното съдържание на стронций — в отделни парцели то надвишава 100 mg/kg. По-конкретно стойностите са между 111,67 и 158,41 mg/kg. Тези стойности са много по-високи от стойностите в почвите около определения географски район, в това число в местността, наречена „Los Canforrales“, където съдържанието е 76,59 mg/kg, и местността „Manteleros“, където съдържанието е 20,19 mg/kg. Във втория случай съдържанието е почти осем пъти по-ниско, отколкото в La Jaraba.
            Това оказва пряко влияние върху вината, в които са установени концентрации на стронций, надвишаващи 2,2 mg/l и достигащи до 3,3 mg/l в някои вина. Тези стойности са значително по-високи, отколкото при вината от съседните райони, в които е установено съдържание на стронций между 0,95 и 1,6 mg/l. Така концентрацията на стронций може да се счита за надежден индикатор по отношение на винопроизводството в La Jaraba.
            По отношение на методите на производство единствената органична материя, която се използва, е овчи тор от собственото животновъдно стопанство на лозарското имение.
            По отношение на методите на преработка алкохолната ферментация се предизвиква от собствената микробна флора на гроздето, като на етапа на пресоване се получават не повече от 70 l вино от 100 kg грозде.
            
               Описание на виното
            
            Характеристиките на вината от La Jaraba се обуславят от местната почва и климат, които придават интензивност, стабилност и елегантност, дължащи се на съдържанието на феноли. Вината се характеризират с впечатляваща структура, минерално съдържание и обемно тяло. Отлежаването на всички тези вина в бъчви и бутилки влияе на органолептичните характеристики, в резултат на което се получават вина с наситен вишневочервен цвят и средна до силна интензивност, с нотки на червени и черни плодове, създаващи богато и плътно усещане в устата. Вината съдържат по-високи концентрации на стронций в сравнение с другите вина, произвеждани извън определения географски район, което се дължи на високото съдържание на този елемент в почвите на La Jaraba; това допринася да се получат такива вина с плътно тяло и силни минерални и балсамови нотки.
            
               Връзка
            
            Определеният географски район е разположен в пълна със седименти речна долина с променливо съдържание на кварцит, кварц и варовик и с по-високо от средното съдържание на стронций в почвата — всичко това допринася за получаването на интензивни, ароматни вина с плътно тяло, със силни минерални нотки и балсамови вкусови аромати. Съдържанието на стронций придава на тези вина отличителните им качества.
            Въпреки че районът се намира в границите на ЗНП „La Mancha“, описаните по-долу фактори го разграничават от La Mancha.
            
               Природни фактори
            
            Границите на района са определени въз основа на съдържанието на стронций в почвата, което е значително по-високо, отколкото в почвите от околността. Това придава по-минерален характер на произвежданите в района вина.
            Проучване на околната среда, представено от заявителя, показва, че съдържанието на стронций извън района е между 20 и 80 mg/kg, а в рамките на определения географски район то достига нива между 110 и 160 mg/kg. В резултат на това вината от района имат съдържание на стронций между 2,5 и 3,3 mg/l, докато във вината от околните лозя това съдържание е едва около 1 mg/l.
            Към съдържанието на стронций като фактор, определящ уникалността на района, се прибавя фактът, че около района има обширни пространства с каменен дъб и бор, които го предпазват от топлите и сухи източни ветрове. Това се съпровожда от по-висока влажност, отколкото в съседните райони, което означава по-дълъг процес на зреене на гроздето. В резултат се получава по-силно оцветяване, повече танини и аромати в плода, а оттам и във виното.
            
               Човешки фактори
            
            Най-очевидните различия между начина на производство на вината „La Jaraba“ и на тези от съседното ЗНП „La Mancha“ са следните (за целта ще вземем предвид отлежалите червени вина „La Mancha“, защото това е единственият вид, произвеждан от „La Jaraba“):
            
                        ЗНП „La Mancha“
                     
                     
                        La Jaraba
                     
                     
                        Различия
                     
                  
                        > 11,5  % об.
                     
                     
                        > 12,5  % об.
                     
                     
                        По-високо алкохолно съдържание
                     
                  
                        < 10 meq/l
                     
                     
                        < 16,7  meq/l
                     
                     
                        По-високо съдържание на летливи киселини
                     
                  
                        < 13 000  kg/ha
                     
                     
                        < 11 000  kg/ha
                     
                     
                        По-нисък добив от хектар
                     
                  
                        ≤ 1,6  mg/l
                     
                     
                        ≥ 2,2  mg/l
                     
                     
                        По-високо съдържание на стронций
                     
                  След определяне на границите на района въз основа на съдържанието на стронций в почвата, се оказва, че понастоящем има само една винарска изба, произвеждаща вино в района, и тя е собственост на заявителя.
            Следва да се отбележи, че той притежава по-голяма площ от включената в определения географски район. Следователно определянето на границите на района не е извършено въз основа на собствеността му, а въз основа на гореописаните условия на околната среда.
            Освен това и други производители могат да използват регистрираното наименование, ако се установят в бъдеще в определения географски район, при условие че отговарят на условията, посочени в спецификацията. Всъщност този район заема площ от около 75 ha и затова е напълно възможно в него да се създадат повече винарски изби.
            9.   Основни допълнителни условия
            
            
               Правна уредба:
            
            Съдържа се в националното законодателство
            
               Вид допълнително условие:
            
            Опаковане в определения географски район
            
               Описание на условието:
            
            Бутилирането на вината ще се извършва в района на производство, тъй като във всички случаи процесът завършва с втори етап на отлежаване в бутилки в продължение на най-малко 6 или 9 месеца. През този период протича процес на редукция, който подобрява качеството на вината и придава завършеност на вкуса им. Те са готови за консумация, когато достигнат органолептичните характеристики, определени в спецификациите за всеки вид вино.
            
               Връзка към спецификацията на продукта
            
            http://pagina.jccm.es/agricul/paginas/comercial-industrial/consejos_new/pliegos/20161028_Pliego_Condiciones_PAGO_LA_JARABA_SCC.pdf